I tiden efter [[1. verdenskrig]] var Kreuger en af de mest kendte og mægtigste forretningsmænd i [[Europa]]. Han stod for 2/3 af verdens tændstiksproduktion, det vil sige at han kontrollerede omkring to hundrede tændstikfabrikker i over 35 lande; deraf tilnavnet "tændstikkongen". Han havde et lovfæstet [[monopol]] i femten lande, og dominerede markedet i yderligere ti lande. På hans tid havde fx [[Peru]] en mængde provokatører som bad folk, helst udlændinge, om ild. Hvis offeret fremdrog tændstikker, som ikke kom fra monopolet, eller en [[lighter]], lød boden på flere tusinde amerikanske dollar, deraf halvparten til provokatøren.<ref>John Train: ''Berømte finansfiaskoer'' (s. 73)</ref>
Samfund Død Samfundsvidenskab Folkeret Organisationer Kriminalitet